Estudi sobre la presencia a la xarxa de les empreses catalanes d’economia social.

El negoci per internet creix. Segons dades de la consultora Deloitte el pressupost destinat a xarxes socials augmentarà un 7,7% en els propers cinc anys i la inversió destinada a màrqueting mòbil representarà en tres anys un 14,6% del total. El tercer baròmetre cooperatiu publicat l’abril de 2016 per la Federació de Cooperatives de Treball de Catalunya, recollia les dades de 96 cooperatives federades posant de relleu que un 18,8% de la mostra no usava cap xarxa social i que el correu electrònic era en la majoria dels casos –un 97,6%- el canal de comunicació més utilitzat.

El present treball analitza la presencia a internet i l’ús de les xarxes socials de més de 3850 cooperatives en actiu inscrites al Registre General de Cooperatives de Catalunya. Concretament s’analitzen dos aspectes: la presencia web i l’ús de les xarxes socials. Pel que fa al primer dels àmbits s’examina tant l’existència d’una web corporativa com el seu posicionament i adaptació a dispositius mòbils. Quant a les xarxes socials, s’analitza la presencia i l’ús tant de xarxes consolidades com de xarxes emergents.